
Ehituslubade väljastamine

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid ehitiste omanikult ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa andmiseks takistusi ei ole ning ehitistele võib väljastada ehitusload. 

2.    ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;

2.2. Ehitusseaduse § 23 lõike 1  kohaselt ehitusloa väljastab ja tunnistab kehtetuks kohalik omavalitsus:
2.3. Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3.  OTSUS

       Väljastada ehitusload alljärgnevatel aadressidel:

3.1. Pimeaed, Jõe tn lõik 2, Jõe tn lõik 1, Jõe tn 1c tänavavalgustuse ehitamiseks
3.2. Peterburi mnt 2, Linnuse tn lõik 2, Linnuse tn lõik 3, Jõe tn lõik 1, Jõe tn 1b, Jõe tn 1c, Pimeaed tänavavalgustuse ehitamiseks.
4. RAKENDUSSÄTTED

4.1. Käesolev korraldus jõustub seadusega ettenähtud korras;

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

